यूनियन सदस्य शुक्रवार को जिला प्रधान गुरमेल कौर बिंजोकी की अगुवाई में डीसी कार्यालय के समक्ष एकत्रित हुईं। जहां से रोष मार्च करते हुए लाल बत्ती चौक पहुंचीं। चौक में धरने को संबोधित करते हुए गुरमेल कौर ने कहा कि मोदी सरकार ने सत्ता में आने से पहले चुनाव मनोरथ पत्र में वादा किया था कि आंगनबाड़ी वर्करों व हेल्परों के मान भत्ते में इजाफा किया जाएगा परन्तु अपने चौथे बजट में आंगनबाड़ी सेंटरों के लिए एक रुपए का फंड भी नहीं रखा। भाजपा सरकार ने अपने इस बजट में 27 लाख आंगनबाड़ी वर्करों, हेल्परों के साथ धोखा किया है। आंगनबाड़ी मुलाजिमों पर काम का बोझ तो दिन प्रतिदिन बढ़ता जा रहा है पर अभी तक मान भत्ते में इजाफा नहीं हुआ है। इस मौके पर जसविंदर कौर नीलोवाल, अंग्रेज कौर भवानीगढ़, रूपिंदर कौर हथोआ, मनदीप कुमारी, सरबजीत कौर, छत्रपाल कौर, कुलवंत कौर, सुनीता शाहपुर आदि उपस्थित थे।